Държавен вестник, бр. 38, 2021 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  38
организиране и координация на дейности-
те по приемане, разполагане и последващо 
придвижване на съюзни сили на територията 
на страната;
По мисия „Подкрепа на международния мир 
и сигурност“ – за планиране и осъществяване 
участието на контингентите от въоръжените 
сили в операции и мисии извън страната;
По мисия „Принос към националната 
сигурност в мирно време“ – за планиране и 
провеждане на действия за оказване на съ-
действие на други структури и ведомства, на 
органите за сигурност и помощ на населението 
при бедствия.
Нивото на амбиция за развитие на Съв-
местното командване на силите е достигане 
на способности за планиране и провеждане 
на съвместна операция с ограничен мащаб.
Преструктурирането на Съвместното ко-
мандване на силите ще фокусира функциите 
му основно върху планирането и провежда-
нето на операции, както и осъществяване на 
координация и взаимодействие със съюзния 
оперативен командир при провеждане на 
съюзни операции.
Към 2026 г. организационната структура 
на Съвместното командване на силите ще 
включва Съвместното командване на силите 
и формирования за осигуряване, поддръжка 
и подготовка.
2.1.2. Сухопътни войски. 
Сухопътните войски (СВ) развиват и поддър-
жат способности за защита на суверенитета, 
независимостта и териториалната цялост на 
страната. С предварително декларирани и 
подготвени сили Сухопътните войски участват 
в операция по колективната отбрана извън 
територията на страната. Поддържат готовност 
и участват с контингенти и формирования 
в операции в отговор на криза за подкрепа 
на международния мир и сигурност извън 
страната. Оказват помощ на централните и 
териториалните органи на изпълнителната 
власт и органите на местно самоуправление 
по поддръжката и защита на населението, 
националното стопанство и инфраструктурата 
при управлението на кризи и преодоляване 
на последствията от тях. Оказват съдействие 
на органите за сигурност при охрана на 
държавната граница, други стратегически 
обекти, в борбата с незаконната миграция и 
за противодействие на тероризма. 
Формированията от Сухопътните войски из-
граждат и развиват способности, както следва: 
По мисия „Отбрана“ – за планиране и про-
веждане на сухопътни операции в отбраната на 
страната и в системата за колективна отбрана; 
участие в съюзни операции по колективна 
отбрана извън територията на страната;
По мисия „Подкрепа на международния 
мир и сигурност“ – за участие в международни 
мисии и операции в отговор на кризи извън 
територията на страната; участие в контрол 
на въоръженията и неразпространението на 
оръжия за масово унищожаване, мерки за 
укрепване на доверието и сигурността;
По мисия „Принос към националната 
сигурност в мирно време“ – с изградените 
способности Сухопътните войски допринасят 
за защита на критичната инфраструктура, за 
противодействие на тероризма, оказват помощ 
при бедствия и кризи от невоенен характер, 
оказват съдействие на органите на гранична 
полиция по охрана на държавната граница. 
Нивото на амбиция за развитие на Сухо-
пътните войски е достигане на способности 
за планиране и провеждане на сухопътни 
операции от сухопътен компонент до ниво 
операция с ограничен мащаб.
Ключово за развитието на Сухопътните 
войски е реализацията на основните проекти 
за модернизация – „Придобиване на основна 
бойна техника за изграждане на батальонни 
бойни групи от състава на механизирана бри-
гада“ и „Модернизацията на Т-72 за нуждите 
на танковите формирования в Сухопътните 
войски“.
Основните изменения в организационна 
структура са свързани с реорганизиране и 
оптимизиране на структурите на тактическо 
ниво с цел създаване условия за своевре-
менно нарастване и развръщане на силите 
при изпълнение на задачите по защита на 
териториалната цялост и суверенитета на 
Република България.
Към 2026 г. организационната структура на 
Сухопътните войски ще включва: Командване 
на Сухопътните войски, бойни формирова-
ния, формирования за бойно осигуряване, 
поддръжка и подготовка.
2.1.3. Военновъздушни сили. 
Военновъздушните сили (ВВС) разви-
ват и поддържат способности за защита на 
въздушния суверенитет, независимостта и 
териториалната цялост на страната. С пред-
варително декларирани и подготвени сили 
участват в операция по колективната отбрана 
извън територията на страната. Поддържат 
готовност за участие в операции в отговор 
на кризи за подкрепа на международния мир 
и сигурност, както и за оказване на помощ 
на населението при бедствия, хуманитарна 
помощ и спасителни действия.
За изпълнение на задачите, произтичащи 
от трите мисии на въоръжените сили, Воен-
новъздушните сили изграждат, поддържат и 
развиват способности, както следва:
По мисия „Отбрана“ – за планиране и 
провеждане на въздушни операции; под-
държане на необходимите способности за 
участие в системата за колективна отбрана 
и осигуряване развръщането на съюзнически